***“BIOKIMYO” акциядорлик жамияти корпоратив маслаҳатчининг жамиятнинг 2019 йил якуни бўйича корпортив қонунчилигига риоя этилиши юзасидан кузатув кенгаши олдидаги***

***ҲИСОБОТИ***

|  |  |
| --- | --- |
| **2019 йил 30 декабрь** | **Тошкент шаҳри** |
|  |  |

“BIOKIMYO” АЖ акциядорлар умумий йиғилишининг 28 июнь 2016 йилдаги қарори билан жамият томонидан 2016 йил 28 июндан бошлаб, Корпоратив бошқарув кодекси тавсияларига риоя қилиш мажбурияти қабул қилинган.

Жамиятнинг таъсис хужжатлари ва ички локал ҳужжатлари уч тилда, яъни ўзбек,рус ва инглиз тилларида ишлаб чиқилган ва жамиятнинг расмий сайтида жойлаштирилган.

Ишлаб чиқилган ички ҳужжатлар яъни, «BIOK1MYO» aksiyadorlik jamiyatining (янги таҳридаги) Устави, корпоратив ички хужжатлари ва ички идоравий хужжатлариЎзбекистон Республикаси Фуқаролик кодекси, Ўзбекистон Республикасининг 2014 йил 6-майдаги 370-сон «Акциядорлик жамиятлари ва акциядорлар ҳуқуқларинн химоя қилиш тўғрисида»ги Конуни, Ўзбекистон Республикаси 2015 йил 3 июндаги ЎРК-387 билан тасдиқланган “Қимматли қоғозлар бозори тўғрисида»ги (янги тахрири) Қонуни, акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссияси йиғилишининг 2015 йил 31 декабрдаги 9-сон баённомаси билан тасдиқланган “Корпоратив бошқарув кодекси” хамда Ўзбекистон Республикасининг бошқа меъёрий-ҳуқуқий хужжатларига мувофиқ ишлаб чиқилган.

Жамиятнинг жорий йил биринчи ярим йиллик якунлари бўйича корпоратив қонунчиликка риоя этилиши юзасидан хисобот жамият кузатув кенгашининг 2019 йил 29 июлдаги 2-сонли йиғилишида тингланган ва маълумот учун қабул қилинган.

Жамиятнинг йирик акциядори бўлган “Фойкон” АЖнинг 2019 йил 16 августдаги 71-сонли талабномасига асосан акциядорларнинг навбатдан ташқари йиғилиши 2019 йил 27 сентябрда ўтказилди.

Ўзбекистон Республикаси Давлат активларини бошқариш агентлигининг 2019 йил 10 сентябрдаги №03/19 сонли хатига мувофиқ жамият акциядорларининг 2019 йил 10 октябрда навбатдан ташқари йиғилиши ўтказилди.

Навбатдан ташқари умумий йиғилишни ўтказиш, унга тайёргарлик кўриш, йиғилиш якуни бўйича тегишли хужжатларни расмийлаштириш бўйича хужжат ва маълумотлар қонунчиликда белгиланган тартибда амалга оширилган.

Жорий йил давомида корпоратив бошқарув тизимини баҳолаш “Қимматли қоғозларнинг марказий депозитарийси” Давлат корхонаси томонидан амалга оширилган. Баҳолашнинг якунлари бўйича:

2019 йил 24 апрелдаги № 11-15/140 ОЦ сонли хулосасига кўра “BIOKIMYO” акциядорлик жамиятининг **биринчи чорак** якуни бўйича корпоротив бошқарув тизими “ЮҚОРИ” баҳоланиб, жами 1200 баллдан 1 010 баллга баҳоланиб, фоиз **кўрсатгичи 84,2%ни** ташкил этиши;

2019 йил 26 июлдаги 11-15/150 ОЦ-сонли хулосасига кўра, “BIOKIMYO” акциядорлик жамиятининг корпоротив бошқарув тизими **2019 йил биринчи ярим йиллиги** “ЮҚОРИ” баҳоланиб, жами 1200 баллдан 1 010 баллга баҳоланиб, **фоиз кўрсатгичи 84,2%ни** ташкил этиши;

2019 йил - октябрдаги 11-15/156 ОЦ-сонли хулосасига кўра, “BIOKIMYO” акциядорлик жамиятининг корпоротив бошқарув тизими **2019 йил тўққиз ойлиги**  “ЮҚОРИ” баҳоланиб, жами 1200 баллдан 1 010 баллга баҳоланиб, **фоиз кўрсатгичи 84,2%ни** ташкил этиши;

2020 йил 12 февралдаги 11-15/160 ОЦ-сонли хулосасига кўра, “BIOKIMYO” акциядорлик жамиятининг корпоротив бошқарув тизими **2019 йил якуни** “ЮҚОРИ” баҳоланиб, жами 1200 баллдан 1 060 баллга баҳоланиб, **фоиз кўрсатгичи 88,3%ни** ташкил этиши аниқланган.

Жамият Кузатув кенгаши ва жамият акциядорларининг умумий йиғилишларига таёргарлик кўриш, чақириш ва йиғилиш ўтказиш тартиби, акциядорлар ва кузатув кенгаши, умумий йиғилишлари қарорларини ижроси ҳамда дивидендларни тўлаш тартибларига риоя этмаслик ҳолатлари аниқланмади.

Шунингдек, жамият акциядорлари томонидан корпоратив низолар юзасидан жамият бошқарув органлари фаолияти бўйича шикоят ва аризалар билан мурожаат қилинмаган.

**Жамият корпоратив**

**маслаҳатчиси Б.Суюнов**